cyanic-selkie/wikianc huggingface dataset:
ভিনিসিউস জুনিয়র
আন্তর্জাতিক ফুটবল
২০১৯ সালের ১১ই সেপ্টেম্বর তারিখে, মাত্র ১৯ বছর ১ মাস ৩০ দিন বয়সে, ডান পায়ে ফুটবল খেলায় পারদর্শী ভিনিসিউস পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৪তম মিনিটে আক্রমণভাগের খেলোয়াড় রিচার্লিসনের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৯ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে ব্রাজিল ১–০ গোলের ব্যবধানে পরাজিত হয়েছিল। ব্রাজিলের হয়ে অভিষেকের বছরে ভিনিসিউস মাত্র ১ ম্যাচে অংশগ্রহণ করেছেন।
ধর্ষণের পৌরাণিক কাহিনী
ধর্ষণের পৌরাণিক কাহিনী ধরন, গ্রহণযোগ্যতা এবং প্রভাব সম্পর্কে ব্যাপক গবেষণা পরিচালিত হয়েছে। ধর্ষণের পৌরাণিক কাহিনী বিচারক, তদন্তকারী সংস্থা, বিচারক, অপরাধী এবং শিকারদের দৃষ্টিকোণ থেকে উল্লেখযোগ্যভাবে প্রভাবিত হয়। ধর্ষণ সম্পর্কে মিথ্যা দৃষ্টিভঙ্গি শিকারকে দোষারোপ, লজ্জা, শিকারদের সততা নিয়ে প্রশ্ন তোলা এবং অন্যান্য সমস্যার দিকে নিয়ে যায়। অভিযুক্তের অপরাধ নির্ণয় এবং যৌন অপরাধের জন্য শাস্তিও এই বিশ্বাস দ্বারা প্রভাবিত হয়।
হরিশ খান্না (রাজনীতিবিদ)
হরিশ খান্না আম আদমি পার্টির অন্তর্ভুক্ত একজন ভারতীয় রাজনীতিবিদ। তিনি দিল্লির তিমারপুর আসন থেকে বিধানসভায় নির্বাচিত হয়েছিলেন।
শার্মিন আক্তার
শার্মিন আক্তার বাল্যবিবাহ ও জোরপূর্বক বিবাহের বিরুদ্ধে লড়াই করা একজন বাংলাদেশী নারী। শার্মিন ১৫ বছর বয়স কালে একজন ৩২ বছর বয়সী পুরুষের সাথে বিয়ে করিয়ে দেয়ার জন্য তার মায়ের চেষ্টাকে প্রতিহত করেন এবং তার শিক্ষা চালিয়ে যাওয়ার জন্য লড়াই করেন।শারমিন রাজাপুর পাইলট গার্লস হাই স্কুলের একজন ছাত্রী। তিনি বাল্যবিবাহ এবং জোরপূর্বক বিবাহের বিরুদ্ধে লড়াইয়ের জন্য একজন আইনজীবী হতে চান। তিনি ইন্টারন্যাশনাল উইমেন অব কারেজ অ্যাওয়ার্ড থেকে সাহসী পুরস্কার প্রাপক একজন আন্তর্জাতিক নারী।
সকল সমস্যা সত্ত্বেও ২০১৭ সালে তার স্কুলে সফলভাবে পরীক্ষায় সাফল্য নিয়ে আসে এবং প্রধান শিক্ষকের কাছ থেকে প্রশংসা অর্জন করেন।
২০১২ এশিয়া কাপ
২০১২ এশিয়া কাপ ক্রিকেট প্রতিযোগিতা ৩য়বারের মতো বাংলাদেশে অনুষ্ঠিত হয়েছে। পূর্ববর্তী অন্যান্য বছরের ন্যায় এশিয়া মহাদেশের টেস্টখেলুড়ে দেশ - বাংলাদেশ, ভারত, পাকিস্তান ও শ্রীলঙ্কার জাতীয় ক্রিকেট দল এতে অংশ নেয়। ভারত জাতীয় ক্রিকেট দল ২০১০ এশিয়া কাপ ক্রিকেট প্রতিযোগিতায় চ্যাম্পিয়ন হলেও দূর্ভাগ্যজনকভাবে একাদশবারের মতো অনুষ্ঠিত এ প্রতিযোগিতার চূড়ান্ত খেলায় উঠতে ব্যর্থ হয়। অন্যদিকে পাকিস্তান, বাংলাদেশ জাতীয় ক্রিকেট দলকে মাত্র দু'রানের ব্যবধানে পরাজিত করে চ্যাম্পিয়ন হয়।  কিন্তু বাংলাদেশ দলের জন্য রানার-আপ প্রাপ্তি বাংলাদেশের ক্রিকেট ইতিহাসে সর্বাধিক প্রাপ্তি ও স্মরণীয় সাফল্য হিসেবে বিবেচিত হয়েছে।
প্রেক্ষাপট
প্রতিযোগিতাটি ১ - ১১ মার্চ, ২০১২ পর্যন্ত অনুষ্ঠানের সিদ্ধান্ত নেয়া হয়েছিল। কিন্তু অস্ট্রেলিয়ায় অনুষ্ঠিত ভারত এবং শ্রীলঙ্কার মধ্যকার ত্রি-দেশীয় একদিনের আন্তর্জাতিক ক্রিকেট খেলা বা ২০১১-১২ কমনওয়েলথ ব্যাংক সিরিজের জন্য তারিখ পরিবর্তন করতে হয়।
খেলার স্থান
প্রতিযোগিতার জন্য নির্ধারিত ৭টি খেলার সবগুলোই ঢাকার মিরপুরে অবস্থিত শের-ই-বাংলা ক্রিকেট স্টেডিয়ামে অনুষ্ঠিত হয়।
দলের সদস্য
==পয়েন্ট তালিকা ==
গ্রুপ পর্যায়ের খেলাগুলো
সকল খেলাই স্থানীয় সময় (ইউটিসি+০৬:০০) অনুসারে
রায়ান ওনিল
চার্লস প্যাট্রিক রায়ান ওনিল (Charles Patrick Ryan O'Neal; জন্ম: ২০ এপ্রিল ১৯৪১) হলেন একজন মার্কিন অভিনেতা ও সাবেক মুষ্টিযোদ্ধা। ওনিল ১৯৬০ সালে তার অভিনয় জীবন শুরুর পূর্বে মুষ্টিযোদ্ধা হিসেবে প্রশিক্ষণ লাভ করেন। ১৯৬৪ সালে তিনি এবিসির রাত্রীকালীন সোপ অপেরা পেটন প্লেস-এ রোডনি হ্যারিংটন চরিত্রে অভিনয় করেন। ধারাবাহিকটি হিট তকমা লাভ করে এবং ওনিল এই কাজের জন্য খ্যাতি অর্জন করেন। তিনি পরবর্তী কালে লাভ স্টোরি (১৯৭০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং পেপার মুন (১৯৭৩) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
তিনি পিটার বগদানভিচের হোয়াট্‌স আপ, ডক? (১৯৭২), স্ট্যানলি কুবরিকের ব্যারি লিন্ডন (১৯৭৫) ও রিচার্ড অ্যাটনবারার আ ব্রিজ টু ফার (১৯৭৭) চলচ্চিত্রে অভিনয় করে সফলতা অর্জন করেন। ১৯৮০-এর দশকের শেষভাগ থেকে তার জনপ্রিয়তা কমতে শুরু করে এবং তিনি টাফ গাইজ ডোন্ট ড্যান্স (১৯৮৮) ও বার্ন হলিউড বার্ন (১৯৯৮) চলচ্চিত্রে অভিনয় করে সবচেয়ে বাজে অভিনেতা বিভাগে রাসবেরি পুরস্কারে মনোনীত হন। তাকে টিভি ধারাবাহিক বোনস (২০০৫-২০১৭)-এ ধারবাহিকটির কেন্দ্রীয় চরিত্রের পিতা চরিত্রে দেখা যায়। এছাড়া ২০১৫ সালে তিনি নাইট অব কাপস চলচ্চিত্রে অভিনয় করেন এবং ইউনিটি প্রামাণ্যচিত্র বর্ণনাকারী হিসেবে কাজ করেন।
প্রারম্ভিক জীবন
ওনিল লস অ্যাঞ্জেলেসের ইউনিভার্সিটি হাই স্কুলে পড়াশোনা করেন এবং সেখানে গোল্ডেন গ্লোবস মুষ্টিযোদ্ধা হওয়ার প্রশিক্ষণ গ্রহণ করেন। ১৯৫০-এর দশকের শেষভাগে তার পিতা সিটিজেন সোলজার টেলিভিশন ধারাবাহিকের লেখনীর কাজ পান, এবং তারা সপরিবারে মিউনিখে চলে যায়। সেখানে রায়ান মিউনিখ আমেরিকান হাই স্কুলে পড়াশোনা করেন।
পেটন প্লেস
১৯৬৪ সালে তিনি এবিসির রাত্রীকালীন সোপ অপেরা পেটন প্লেস-এ রোডনি হ্যারিংটন চরিত্রে কাজের জন্য নির্বাচিত হন। ওনিল বলেন তিনি এই চরিত্রে কাজের সুযোগ পান কারণ স্টুডিওটি তরুণ ডগ ম্যাক্লুরের খোঁজ করছিল। ধারাবাহিকটি ব্যাপক সফলতা লাভ করে এবং ওনিল এই কাজের জন্য খ্যাতি অর্জন করেন। এই ধারাবাহিকের অন্যান্যরা চলচ্চিত্রে অভিনয়ের ডাক পান, যেমন মিয়া ফ্যারো (রোজাম্যারিস বেবি) ও বারবারা পারকিন্স (দ্য ভ্যালি অব দ্য ডলস) এবং ওনিলও চলচ্চিত্রে কাজের ইচ্ছা পোষণ করেন।
লাভ স্টোরি
১৯৭০ সালের তিনি দ্য গেমস চলচ্চিত্রের অলিম্পিক মল্লক্রীড়াবিদ চরিত্রে অভিনয় করেন, ছবিটি তেমন সফলতা অর্জন করতে পারেনি। তবে দ্য গেমস-এর সহ-রচয়িতা এরিক সেগাল তার উপন্যাস ও চিত্রনাট্যে লাভ স্টোরি (১৯৭০) চলচ্চিত্রের মুখ্য চরিত্রে কাজের জন্য ওনিলের নাম সুপারিশ করেন। বিউ ব্রিজেস ও জন ভইট-সহ আরো কয়েকজন অভিনেতা এই চরিত্রে কাজের প্রস্তাব প্রত্যাখান করার পর ওনিলকে এই কাজের জন্য প্রস্তাব দেওয়া হয়। তার পারিশ্রমিক ছিল ২৫,০০০ মার্কিন ডলার; ওনিল বলেন জেরি লুইসের একটি চলচ্চিত্রে কাজের জন্য তিনি এর পাঁচগুণ পারিশ্রমিকের প্রস্তাব পেয়েছিলেন, কিন্তু তিনি জানতেন লাভ স্টোরি তাকে বেশির সমৃদ্ধি এনে দিবে এবং তিনি এই কাজের প্রস্তাবটিই গ্রহণ করেন। প্যারামাউন্ট পিকচার্সের স্টুডিও প্রধান রবার্ট ইভান্স, যিনি এই চলচ্চিত্রের মুখ্য নারী চরিত্রে অভিনয়কারী অ্যালি ম্যাকগ্রকে বিয়ে করেছিলেন, জানান যে তারা ১৪ জন অভিনেতার পরীক্ষা নেন, কিন্তু কেউই ওনিলের সাথে তুলনাযোগ্য ছিলেন না। তিনি বলেন, এই চরিত্রটি ছিল "ক্যারি গ্র্যান্টের চরিত্রের মত - একজন অনুভূতিসম্পন্ন সুদর্শন মুখ্য পুরুষ চরিত্র।"
লাভ স্টোরি বক্স অফিসে সফলতা অর্জন করে এবং ওনিল তারকা খ্যাতি অর্জন করেন ও তার অভিনয়ের জন্য শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তবে ওনিল তাকে তার সহ-শিল্পী ম্যাকগ্রর মত লভ্যাংশ না দেওয়ায় তিনি অপ্রসন্ন ছিলেন।
স্লিম্যানিয়া মাদ্রাসা
স্লিম্যানিয়া মাদ্রাসা (المدرسة السليمانية) তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদীনায় একটি প্রাক্তন মাদ্রাসা এবং উসমানীয় সাম্রাজ্যের অন্যতম নিদর্শন।
স্থাপত্য
স্লিম্যানিয়া মাদ্রাসা রাস্তার তুলনায় উঁচুতে অবস্থিত বারান্দার জন্য পরিচিত। প্রবেশদ্বারের এই বারান্দাটি উসমানীয় স্থাপত্য শৈলীতে ভালভাবে সজ্জায় সজ্জিত। কলাম এবং তোরণগুলো সবুজ টাইলস দ্বারা সজ্জিত। ছাদের কর্নিসগুলো সুন্দর পাথরের খিলান দ্বারা গঠিত। থাম্ব| উঠানের তোরণ এবং কলাম উঠানটি চারটি লম্বা বারান্দা দ্বারা বেষ্টিত। তাদের মধ্যে একটি প্রার্থনা কক্ষে এবং অন্য তিনটি শিক্ষার্থীদের থাকার ১৮ টি কক্ষে যাবার প্রবেশপথ। প্রার্থনা কক্ষটি তিনটি চক্রনাভিতে বিভক্ত এবং একটি চমকপ্রদ মার্বেল পাথরের মিহরাব রয়েছে। মাদ্রাসার অষ্টভুজাকার গম্বুজটি সবুজ টাইলস দিয়ে আবৃত। এই ঘরের দেয়ালগুলিতে বিসমিল্লাহির রাহমানির রাহীম এবং আল্লাহর ৯৯টি নাম খোদাই করা রয়েছ।
১৯৮২ সালে স্লিম্যানিয়া মাদ্রাসাতি জাতীয় ঐতিহ্যবাহী ইনস্টিটিউট এবং ডি স্যুভেগার্ডে দে লা মদিনা দে তিউনিস সংগঠন দ্বারা পুননির্মাণ করা হয়। বর্তমানে এটি অনেক মেডিকেল সংগঠনের প্রধান কার্যালয় হিসাবে ব্যবহার হচ্ছে।
কড়েয়া কদম্বগাছি রেলওয়ে স্টেশন
কড়েয়া কদম্বগাছি রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
ফরিদ উদ্দিন খাঁ
জন্ম ও বংশ পরিচয়
১৮৯৩ সালে পিতার কর্মস্থল ঢাকায় জন্মগ্রহণ করেন। পৈতৃক নিবাস কুমিল্লা জেলার মুরাদনগর উপজেলার কোড়েরপাড় গ্রামের বিখ্যাত খাঁ বাড়ি। তাঁর পিতা ইউনুস আলি খাঁ (১৮৬৫-১৯২১) ছিলেন মুরাদনগর অঞ্চলের প্রথম মুসলিম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার (১৯১০ সালে অবসর নেন)। মাতা জওহরেন্নেসা ছিলেন ১৯১১ সালে প্রতিষ্ঠিত কোড়েরপাড় বালিকা বিদ্যালয়ের প্রতিষ্ঠাতা শিক্ষয়িত্রী। পিতামহ ইউসুফ আলী খাঁ। মাতামহ নাওয়ায মুনশি বর্তমান নরসিংদীর সদর উপজেলার আলোকবালী ইউনিয়নের অন্তর্গত মুরাদনগর গ্রামের বাসিন্দা ছিলেন। তাঁর তিনজন চাচা যথাক্রমে ইদ্রিস আলী খাঁ, ইসরাইল খাঁ এবং ইসমাঈল খাঁ। ফরিদ উদ্দিন খানের ২ ভাই ও ৫ বোন। ভাই দুইজন হচ্ছেন, ফয়েজ উদ্দিন খান ও আলী হোসেন খান। এক বোনের নাম জাহেদা খানম।
শিক্ষাজীবন
১৯১৩ সালে কুমিল্লার মুরাদনগরে অবস্থিত বাঙ্গরা উমালোচন উচ্চ বিদ্যালয় থেকে প্রথম বিভাগে ম্যাট্রিক এবং ১৯১৫ সালে কুমিল্লা ভিক্টোরিয়া কলেজ থেকে এফএ (আইএ) পাশ করেন। ১৯২০ সালে ঢাকার জগন্নাথ কলেজ থেকে বিএ পাশ করেন। পিতা ইউনুস আলী খাঁ চাইতেন ফরিদ উদ্দিন খাঁ আইন নিয়ে পড়াশোনা করে আইনজীবী হন, কিন্তু সত্যবাদীতা ও সততার প্রতি অনুরক্ত ফরিদ উদ্দিন খাঁ মিথ্যা বলতে হতে পারে এই ভয়ে আইন নিয়ে পড়াশোনা করতে অস্বীকার করেন। বিএ পাশ করার পর তিনি কলকাতা বিশ্ববিদ্যালয়ে এমএ ক্লাসে ভর্তি হন, কিন্তু ১৯২১ সালে টেলিগ্রামে পিতার মৃত্যু সংবাদ শুনে পড়াশোনা অসমাপ্ত রেখে কলকাতা থেকে চলে আসেন এবং আর ফিরে যান নি।
কর্মজীবন
এফএ পাশ করার পর ১৯১৬ সালে ব্রাহ্মণবাড়িয়ার নবীনগর উপজেলায় অবস্থিত শ্যামগ্রাম মোহিনীকিশোর উচ্চ বিদ্যালয়ে শিক্ষকতা পেশায় যোগদান করেন। তিন বছর শিক্ষকতার পর ১৯১৯ সালে বাঙ্গরা উমালোচন উচ্চ বিদ্যালয়ে সহকারী শিক্ষক হিসেবে যোগদান করেন। দীর্ঘ দুই দশক (১৯১৯-১৯৩৯) বাঙ্গরা উমালোচন উচ্চ বিদ্যালয়ে শিক্ষকতা পেশায় নিযুক্ত থাকেন, পাশাপাশি কুমিল্লা আদালতের জুরি বোর্ডের সদস্য ছিলেন প্রায় এক যুগ।
১৯৩৯ সালে শ্রী অবনীমোহন মজুমদারের সাথে যৌথভাবে রচিত পুস্তক ভারতের সহজ-শিক্ষা ইতিহাস ঢাকা থেকে ছাপিয়ে প্রকাশ করেন। প্রকাশনার ব্যাপারে উৎসাহী হয়ে ১৯৪০ সালে সপরিবারে ঢাকায় চলে আসেন এবং সিদ্দিক বাজারের নিজ বাসভবনে প্রতিষ্ঠা করেন শাহজাহান প্রিন্টিং ওয়ার্কস (প্রেস) নামে একটি মুদ্রণ প্রতিষ্ঠান এবং বাবুবাজারে শাহজাহান লাইব্রেরি নামে প্রকাশনা ও বই বিপণন প্রতিষ্ঠান। উল্লেখ্য, ফরিদ উদ্দিন খানের রচিত কিছু গ্রন্থ বিভিন্ন উচ্চতর শ্রেণিতে পাঠ্যপুস্তক হিসেবে অন্তর্ভুক্ত হয়। ১৯৪১ সালে ঢাকা ইসলামিয়া ইন্টারমিডিয়েট কলেজে (বর্তমান কবি নজরুল সরকারি কলেজ) শিক্ষকতা শুরু করেন। ২ বছর পর ১৯৪৩ সালে শিক্ষকতার চাকরিতে ইস্তফা দিয়ে পরিপূর্ণভাবে পুস্তক প্রণয়ন ও প্রকাশনা ব্যবসায় মনোনিবেশ করেন। আমৃত্যু প্রকাশনা প্রতিষ্ঠান পরিচালনার সাথে জড়িত ছিলেন।
সাহিত্যজীবন
ফরিদ উদ্দিন খাঁ সিরাজদিখানের মালখানগর উচ্চ বিদ্যালয়ে সপ্তম শ্রেণিতে পড়াকালীন সপ্ত ভাইয়ের গৃহবিবাদ নামে একটি পুস্তিকা রচনা করেন। ইসলাম রবি ও প্রলাপ তরঙ্গ (পরবর্তীতে জ্বলন্ত প্রেম) নামে গ্রন্থ দুটিও রচনা করেন ১৯১৩-১৫ সালের মধ্যে যখন তিনি এফএ (আইএ বা বর্তমান ইন্টারমিডিয়েট সমমানের) ক্লাসে অধ্যয়নরত, অর্থাৎ তাঁর বয়স তখন ছিল মাত্র ২০-২২ বছর। ১৯২১ সালে কাজী নজরুল ইসলাম মুরাদনগরের দৌলতপুর গ্রামে (কোড়েরপাড়ের পাশের গ্রাম) বেড়াতে এলে ফরিদ উদ্দিন খানের সাথে তাঁর হৃদ্যতার সম্পর্ক গড়ে ওঠে। ফরিদ উদ্দিন খাঁ তাদের কোড়েরপাড় খাঁ বাড়িতে নজরুলকে দাওয়াত করে নিয়ে আসেন।
জীবিকা নির্বাহে শিক্ষকতা পেশাকে বেছে নিলে দীর্ঘ সময় নিয়মিত সাহিত্য চর্চা থেকে দূরে ছিটকে যান ফরিদ উদ্দিন খাঁ। ১৯৪৩ সালে শিক্ষকতার চাকুরি ছেড়ে দিয়ে পরিপূর্ণ ভাবে লেখালেখিতে মনোযোগ দিতে সক্ষম হন। প্রকাশকালের দিকে তাকালে দেখা যায় ১৯৪৬-৫৩ সময়কালে (৮ বছর) তাঁর অধিকাংশ গ্রন্থ প্রকাশিত হয়, মৃত্যুর পরেও কিছু পুস্তক প্রকাশিত হয়।
সাহিত্যিক ও প্রকাশক এই দুই পরিচয় তাঁর মাঝে একত্রিত হলে ঢাকার সাহিত্যিক ও সাহিত্যরসিকদের সাথে তাঁর বন্ধুত্বপূর্ণ সম্পর্ক গড়ে ওঠে। সিদ্দিকবাজারের বাসায় তাঁর নিয়মিত আড্ডায় যোগ দিতেন ড. মুহম্মদ শহীদুল্লাহ, কবি গোলাম মোস্তফা, পল্লীকবি জসীম উদ্দীন, মুহম্মদ মনসুর উদ্দিন, স্কুল পরিদর্শক ও লেখক মোজাম্মেল হকসহ আরও নানাজন।
গ্রন্থতালিকা
ইসলাম রবি (১৯১৯) - হযরত মুহাম্মাদ (সাঃ) এর জীবনীগ্রন্থ। রচনাকালঃ ১৯১৩-১৫ (এফএ ক্লাসে অধ্যয়নরত অবস্থায়)। ইসলাম রবি পুস্তকে 'পরিচয়' শিরোনামে ১৯৫০ সালের ৪ঠা মে তারিখে তৃতীয় সংস্করণের ভূমিকা লিখেছিলেন ড. মুহম্মদ শহীদুল্লাহ।
জ্বলন্ত প্রেম (১৯১৯) - প্রথমে এই পুস্তকটি 'প্রলাপ তরঙ্গ' নামে ১৯১৩-১৫ সালে রচনা করেন, ১৯১৯ সালে জ্বলন্ত প্রেম নাম দিয়ে প্রকাশ করেন। ১৯৪০ সালে দ্বিতীয় প্রকাশকালে এই পুস্তক সম্পর্কে ডক্টর মুহম্মদ শহীদুল্লাহ মন্তব্য লিখেনঃ "জ্বলন্ত প্রেম পুস্তকখানি একটি গদ্যকাব্য। আবেগময়ী জ্বলন্ত ভাষায় প্রেমিকের হৃদয়ের উচ্ছ্বাস ইহার পত্রে পত্রে ছত্রে ছত্রে ব্যক্ত হইয়াছে। পড়িতে পড়িতে ভাবের আবেশে পাঠক পাঠিকার হৃদয় উত্তাল সাগরের মত দোল খাইতে থাকিবে। উদ্‌ভ্রান্ত প্রেমর পর বঙ্গভাষায় ইহা এক অপরুপ রসরচনা। ইহার ভাষা লালিত্যময়ী, ভাব অন্তরস্পর্শী। ভাবুক-সমাজে পুস্তকখানির আদর হইবে ইহা নিঃসঙ্কোচে বলা যায়।" এই গ্রন্থটির এত সুখ্যাতি ছিল যে লেখকের জীবদ্দশাতেই সাতটি সংস্করণ প্রকাশিত হয়। সপ্তম সংস্করণ ১৩৬৪ বঙ্গাব্দে (যে বছর লেখক মৃত্যুবরণ করেন) প্রকাশিত হয় যার প্রচ্ছদ এঁকেছিলেন কাজী আবুল কাসেম এবং প্রকাশক ছিলেন কামাল উদ্দীন খান। ১৯৫৭ সালে সপ্তম সংস্করণ প্রকাশের প্রায় ৬০ বছর পর ২০১৭ সালে 'জ্বলন্ত প্রেম' পুস্তকটি গবেষক ও লেখক জয়নাল হোসেনের ভূমিকা ও সম্পাদনায় দ্যু প্রকাশন থেকে পুনরায় প্রকাশিত হয়, ১৯১৯ সালে প্রথম প্রকাশের ৯৮ বছর পর গ্রন্থটি আবার প্রকাশ করে জনসমক্ষে আনা হয়।
পরিণয় সুখ (১৯৪৬)
বেহেস্তের আঙ্গুর (১৯৪৭)
Simple Grammar (১৯৪৭)
জাগ্রত নারী (১৯৪৯)
প্রীতি উপহার (১৯৪৯)
পতির প্রাণ (১৯৫১)
ইতিহাসের গল্প (১৯৫১)
কালো মেয়ে (১৯৫৩)
সবল স্বাস্থ্যকথা (১৯৫৩)
ভ্রান্ত প্রেমিক (১৩৬৬ বঙ্গাব্দ) - লেখকের মৃত্যুর পর প্রকাশিত হয়। প্রকাশকঃ কামাল উদ্দীন খান।
যৌথরচনাঃ
ভারতের সহজ-শিক্ষা ইতিহাস (১৯৩৯) - শ্রী অবনীমোহন মজুমদারের সাথে যৌথভাবে
ভূগোল ও বিজ্ঞান (১৯৫৩) - ডা. আনসার আলীর সাথে যৌথভাবে
পরিবার
ফরিদ উদ্দিন খাঁ ১৯১৯ সালে তাঁর মামা শামসুল হকের কন্যা শামসুন্নাহারকে বিবাহ করেন। তিনি ৪ পুত্র ও ২ কন্যার জনক। তারা হলেনঃ শামসউদ্দিন খান মোসলেম, কামাল উদ্দীন খান কানন, শফিক খান, মহীউদ্দিন খান রবি, ফয়জুন্নেসা খানম মায়া, ফরিদা রউফ আশা।
প্রথম পুত্র শামস উদ্দিন খান মোসলেম (১৯৩৪-১৯৬৬) ছিলেন কবি ও আলোকচিত্রশিল্পী; ৩২ বছর বয়সে লিভার সিরোসিসে আক্রান্ত হয়ে তিনি নিঃসন্তান অবস্থায় মৃত্যুবরণ করেন।
দ্বিতীয় পুত্র প্রকাশক ও ব্যবসায়ী কামাল উদ্দীন খান কানন (১৯৩৭-২০১৬) ছিলেন শাহজাহান লাইব্রেরি এবং শাহজাহান প্রিন্টিং ওয়ার্কস এর ব্যবস্থাপনা পরিচালক ও প্রকাশক। তাঁর স্ত্রী নাজমা কামাল (১৯৫২-২০১৩) স্কুল পরিদর্শক ও সাহিত্যিক মোজাম্মেল হকের কন্যা। কামাল-নাজমা দম্পতির মেজো পুত্র মঈন উদ্দিন খান সাগর নেসলে বাংলাদেশ লিমিটেডের টেরিটরি সেলস ম্যানেজার। তাদের কনিষ্ঠ কন্যা মাহমুদা খানমের স্বামী কুমিল্লা সরকারি কলেজের সাবেক ভারপ্রাপ্ত অধ্যক্ষ ও ঢাকা কলেজের অধ্যাপক এবিএম শিহাব উদ্দিন আহমেদ।
তৃতীয় পুত্র শফিক খান (১৯৪০-২০২০) ছিলেন গণস্বাস্থ্য কেন্দ্রের সিনিয়র নির্বাহী পরিচালক ও গণমুদ্রণ লিমিটেডের ব্যবস্থাপনা পরিচালক। তাঁর স্ত্রী বাংলাদেশ মেডিক্যাল কলেজ ও হাসপাতালের অধ্যাপক ডাক্তার হাশমত আরা সাবেক সচিব মোহাম্মদ হারুন মল্লিকের কন্যা।
চতুর্থ পুত্র ভূতত্ত্ববিদ মহীউদ্দিন খান রবি (১৯৪৩-২০১৪) ছিলেন জনস্বাস্থ্য প্রকৌশল অধিদপ্তরের প্রধান হাইড্রোজিওলজিস্ট ও পরিবেশ অধিদপ্তরের পরিচালক (প্রশাসন, উন্নয়ন ও পরিকল্পনা)। এছাড়া ছিলেন ঢাকা পরিবেশ অবকাঠামো প্রকল্পের প্রকল্প পরিচালক। তিনি ছিলেন চিরকুমার।
জ্যেষ্ঠ কন্যা ফয়জুন্নেসা খানম মায়ার (১৯৩৮-১৯৫৮) স্বামী কৃষিবিদ আব্দুল ওয়াহেদ (১৯২৪-১৯৫৯) ছিলেন কৃষি বিভাগের মাসিক কৃষিকথা পত্রিকার সম্পাদক। আব্দুল ওয়াহেদ ও ফয়জুন্নেসা দম্পতির একমাত্র সন্তান ফিরোজা সুলতানা জাপানির স্বামী ডাক্তার গোলাম সাত্তার রহমান হারুন (এমপিএইচ ও এমডি, হার্ভার্ড বিশ্ববিদ্যালয়)।
কনিষ্ঠ কন্যা ফরিদা রউফ আশা (১৯৫২-২০০৭) এমপি, এবং জামাতা হুইপ আব্দুর রউফ।
রাজনীতিবিদ এডভোকেট সিরাজুল হক তাঁর ভাগ্নে। এবং আইনমন্ত্রী আনিসুল হক তাঁর ভাগ্নে-পুত্র। তাঁর ভাগ্নি কামরুন্নাহার রেণুর বিয়ে হয় সাংবাদিক আতাউস সামাদের সাথে। এছাড়া সম্পর্কে রতন সিদ্দিকীর খালু হন তিনি।
মৃত্যু
২১শে আগস্ট, ১৯৫৭ (৪ঠা ভাদ্র, ১৩৬৪ বঙ্গাব্দ) সালে ঢাকার সিদ্দিক বাজারের নিজ বাসভবনে মৃত্যুবরণ করেন। আজিমপুর পুরাতন কবরস্থানে তাকে দাফন করা হয়।
হারিস ইবনে হিশাম
আল-হারিস ইবনে হিশাম ইবনে আল-মুঘিরা ইবনে আবদুল্লাহ (মৃত্যু: ৬৩৪, ৬৩৬ অথবা ৬৩৯ খ্রিস্টাব্দ) মুহাম্মদ এর একজন সাহাবী, বনু মাখজুমের এক সম্ভ্রান্ত ব্যক্তি এবং তাঁর মৃত্যুর আগ পর্যন্ত সিরিয়ায় মুসলিম বিজয় অভিযানের সদস্য ছিলেন।
জীবনী
আল-হরিস মক্কার বনু মাখজুম গোত্রের বিশিষ্ট প্রাক-ইসলামিক কুরাইশ হিশাম ইবনে আল-মুগিরার ছেলে ছিলেন। হারিসের ভাই ছিলেন আবু জাহল ৬২৪ সালে বদরের যুদ্ধে তাঁর মৃত্যুর আগ পর্যন্ত ইসলামের নবী মুহাম্মদের বিরোধীদের নেতা ছিল। আল-হরিস বদর যুদ্ধের পর ৬২৭ সালে মদিনার নিকটে উহুদের যুদ্ধেও মুসলমানদের বিরুদ্ধে যুদ্ধ করেছিলেন। আল-হরিস ৬২৯/৩০ সালে মুহাম্মদের মক্কা বিজয়ের সময় ইসলাম গ্রহণ করেন। পরবর্তীকালে তিনি ৬৩০ সালে হুনাইনের যুদ্ধে আরব মুশরিকদের বিরুদ্ধে মুসলিম সেনাবাহিনী পক্ষে যুদ্ধে অংশগ্রহণ করেন এবং সেই যুদ্ধ থেকে তার যুদ্ধে অংশীদার হওয়া শুরু হয়েছিল।
আল-হরিস সিরিয়ায় মুসলিম বিজয়ে অংশ নিয়েছেন, এরপর একের পর এক প্যালেস্টাইনের আজনাদায়নের যুদ্ধ এবং ট্রান্সজর্ডানে ফাহলের যুদ্ধে লড়াই করেছেন, উভয় যুদ্ধই ৬৩৪ সালে অনুষ্ঠিত হয়। তিনি ৬৩৬ সালে ইয়ারমুকের যুদ্ধে তাঁর চাচাত ভাই খালিদ বিন ওয়ালিদের নেতৃত্বে যুদ্ধ করেছিলেন। ৬৩৭ সালে খলিফা উমর হরিসকে তুলনামূলকভাবে দেরিতে ইসলাম গ্রহণের কারণে সেনাবাহিনীতে অন্যদের চেয়ে কম বেতন প্রদান করেন। তার এই বেতনে অসন্তুষ্ট হয়ে তিনি পরিবারের সত্তরজন সদস্যকে সাথে নিয়ে সিরিয়ায় নিজেকে স্থায়ীভাবে প্রতিষ্ঠিত করেন। তাঁর মৃত্যুর তারিখ এবং কারণ সম্পর্কে ঐতিহ্যবাহী ইসলামী সূত্রের বিবরণগুলি ভিন্ন হয়, বেশ কয়েকটি সূত্র মতে তিনি ৬৩৪ সালে আজনাদায়নের যুদ্ধে মারা যান বা ৬৩৬ সালে ইয়ারমুকের যুদ্ধে, অন্যদিকে অন্যরা মনে করেন তিনি ৬৩৯ সালে আমওয়াসের প্লেগ মহামারীতে মারা যান। যাই হোক, শেষ তারিখের মধ্যে তার পরিবারের সত্তর সদস্যদের মধ্যে দু-চারজন ছাড়া বাকি সবাই সিরিয়ায় যুদ্ধে বা প্লেগের কারণে মারা যায়।
বংশধর
আল-হরিসের বেঁচে থাকা কয়েকজন পুত্রের মধ্যে একজন আবদুল রহমানকে উমর পুনরায় মদীনায় নিয়ে আসেন, তাদের আরেকজন হরিসের কন্যা উম্মে হাকিম ছিলেন এবং তাকে জমি বরাদ্দ দিয়ে সম্মানীত করা হয়েছিল। তিনি মদীনায় মাখজুমের একটি প্রভাবশালী পরিবারে জন্মগ্রহণ করেছিলেন, তার তেরো বা চৌদ্দজন পুত্র এবং আঠারোজন মেয়ে ছিল। প্রথম ও দ্বিতীয় মুসলিম গৃহযুদ্ধ চলাকালীন খিলাফত নিয়ন্ত্রণের প্রতিদ্বন্দ্বী উমাইয়া ও যুবাইর উভয় কুরাইশ পরিবার মাখজুমের অন্যান্য পরিবারের পাশাপাশি এই পরিবারের সাথে বৈবাহিক সম্পর্ক স্থাপন করেছিল।
ইউক্রেনে রুশ আগ্রাসনের সময় নিহত রাশিয়ান জেনারেলদের তালিকা
ইউক্রেনে রাশিয়ার আগ্রাসনের সময় বেশ কয়েকজন রুশ জেনারেল নিহত হয়েছেন। ৭ ফেব্রুয়ারী ২০২৩ পর্যন্ত, ইউক্রেনীয় সূত্রগুলি দাবি করেছে যে আক্রমণের সময় ১৪ রুশ জেনারেল নিহত হয়েছে, যখন রাশিয়ান সূত্রগুলি চারজনের মৃত্যুর বিষয়টি নিশ্চিত করেছে। যদিও ইউক্রেনের চারটি দাবি প্রত্যাখ্যান করা হয়েছিল, এমনকি দু'জন জেনারেল কর্মকর্তার নিহত এর খবর ভিত্তিহীন। দ্বিতীয় বিশ্বযুদ্ধের পর থেকে এই ক্ষয়ক্ষতির পরিমাণ নজিরবিহীন। এর জন্য দায়ী করা হয়েছে রাশিয়ার সিনিয়র কমান্ডারদের যারা রণক্ষেত্রে "আদেশ ও পরিস্থিতি নিয়ন্ত্রণ করতে অসুবিধায় পড়ছে " এবং "সম্মুখ সারিতে রুশ পারফরম্যান্সের দুর্বলতা", রুশ বাহিনীর অনিরাপদ যোগাযোগ, এবং মার্কিন যুক্তরাষ্ট্রের সামরিক গোয়েন্দারা ইউক্রেনীয়দের কে রাশিয়ান অফিসারদের টার্গেট করার অনুমতি দেয়।
তালিকা
রাশিয়া চার জেনারেলের মৃত্যুর খবর নিশ্চিত করেছে। ইউক্রেন চার অতিরিক্ত জেনারেলের মৃত্যুর দাবি করেছে যা রাশিয়া নিশ্চিত বা অস্বীকার করেনি।
২৩ এপ্রিল ২০২২-এ, ইউক্রেনের প্রতিরক্ষা মন্ত্রণালয় দাবি করেছে যে খেরসন ওব্লাস্টে রাশিয়ার ৪৯ তম সম্মিলিত অস্ত্র সেনা কমান্ড পোস্টে হামলায় দুই জেনারেল নিহত এবং একজন গুরুতর আহত হয়েছে। প্রতিবেদনের সময় দুই জেনারেলের নাম প্রকাশ করা হয়নি।
খণ্ডিত প্রতিবেদন
চার রুশ জেনারেলের মৃত্যুর প্রতিবেদন খন্ডন করা হয়েছে।
জেনারেল-মেজর আর্টেম নাসবুলিন, কমান্ডার, ২২ তম আর্মি কর্পস হিসাবে তালিকাভুক্ত, ওডেসা ওব্লাস্টের প্রতিনিধি সের্হি ব্রাচুক, খেরসন ওব্লাস্টের তাভরিস্কে একটি রাশিয়ান কমান্ড পোস্টে ইউক্রেনীয় হামলার পরে, ০৩ অফিসার এবং ১৪০ জনেরও বেশি সহ নিহত হয়েছেন বলে জানিয়েছেন। ১২ই জুলাই ২০২২। যাইহোক, মস্কো টাইমস নাসবুলিনের অস্তিত্বকে সমর্থন করে এমন কোনো প্রমাণ খুঁজে পায়নি।
বিশ্লেষণ
জেরুজালেম ইনস্টিটিউট ফর সিকিউরিটি অ্যান্ড স্ট্র্যাটেজি এবং ফ্রেঞ্চ ইনস্টিটিউট অফ ইন্টারন্যাশনাল রিলেশন্সের বিশ্লেষকরা দেখেছেন যে ইউক্রেনে রাশিয়ান আগ্রাসনের সময় নিহত রুশ জেনারেলের সংখ্যা থেকে বোঝা যায় যে রুশ বাহিনীর মধ্যে দুর্বল মনোবল এবং ইউক্রেনে ধীরগতির অগ্রগতি উচ্চপদস্থ কর্মকর্তাদের বাধ্য করেছে। সামরিক লক্ষ্য অর্জনের প্রচেষ্টায় নিজেদেরকে ঝুঁকির মধ্যে ফেলেছে। যুক্তরাজ্যের গোয়েন্দারা সিনিয়র কমান্ডারদের মৃত্যুর জন্য দায়ী করেছেন যে তারা "আদেশ এবং তা পালনে অসুবিধা নিরশনে" এবং "সম্মুখ সারিতে রাশিয়ার কর্মক্ষমতাকে দুর্বল করে দেওয়া" মোকাবেলায় ব্যক্তিগতভাবে অপারেশন পরিচালনা করতে মাঠে গিয়েছিলেন। পশ্চিমা সরকারগুলো বলছে অন্তত দশজন রুশ জেনারেল নিহত হয়েছে, যেগুলোকে তারা বড় কৌশলগত ভুলের জন্য দায়ী করেছে। জাপান সরকার অনুমান করে যে যুদ্ধে ২০ জন রাশিয়ান জেনারেল নিহত হয়েছে, যা জাপানের মার্কিন যুক্তরাষ্ট্র এবং ইউরোপের সহযোগিতায় সংগৃহীত গোয়েন্দা তথ্যের ভিত্তিতে; অবসরপ্রাপ্ত জেনারেল, জাপান গ্রাউন্ড সেলফ-ডিফেন্স ফোর্সের প্রাক্তন চিফ অফ স্টাফ, এই সংখ্যাটিকে "অবিশ্বাস্যভাবে উচ্চ" বলে বর্ণনা করেছেন।
এই পতাকা অফিসার ছাড়াও, আরও অনেক সিনিয়র অফিসার ইউক্রেনীয় বাহিনীর হাতে নিহত হয়েছে; ২৩শে মার্চ, ইউক্রেনের কর্মকর্তা মাইখাইলো পোডোলিয়াক বলেছিলেন যে তাদের বাহিনী "ডজন কর্ণেল এবং অন্যান্য অফিসারকে" হত্যা করেছে। ওই দিন টাইমস ইউক্রেনে এ পর্যন্ত নিহত পাঁচজন রুশ কর্নেলকে গণনা করেছে। ১১ই মে, দ্য ইন্ডিপেনডেন্ট মোট ৪২ জন কর্নেলকে হত্যা করেছে বলে অভিযোগ করেছে। এপ্রিলের শেষের দিকে, কমপক্ষে ৩১৭ জন রাশিয়ান অফিসার নিহত হয়েছিল, তাদের এক তৃতীয়াংশ মেজর, লেফটেন্যান্ট কর্নেল এবং কর্নেল। ইউক্রেনের একজন কর্মকর্তা ওয়াল স্ট্রিট জার্নালকে বলেছেন যে ইউক্রেনের সামরিক গোয়েন্দাদের একটি ইউনিট জেনারেল, আর্টিলারি কমান্ডার এবং পাইলট সহ রাশিয়ান অফিসারদের অবস্থানের তথ্য সংগ্রহ করছে। রাশিয়ান নৌবাহিনীর উচ্চ-পদস্থ হতাহতদের মধ্যে রয়েছে ক্যাপ্টেন ১ম র‍্যাংক আন্দ্রেই পালি, ব্ল্যাক সি ফ্লিটের ডেপুটি কমান্ডার।  রাশিয়ান ক্রুজার মোসকভা- এর কমান্ডার আন্তন কুরপিনকেও নিহত হওয়ার খবর পাওয়া গেছে, যদিও রাশিয়া এটি নিশ্চিত করেনি।
রাশিয়ান সামরিক বাহিনী শীর্ষস্থানীয়, জেনারেলরা অন্যান্য সামরিক বাহিনীর তুলনায় প্রতিদিনের অপারেশনে বড় ভূমিকা পালন করে। আক্রমণের মাত্র তিন বছর আগে রাশিয়ান ব্যাটালিয়ন কমান্ডারদের আরও কর্তৃত্ব দেওয়া হয়েছিল। বিশ্লেষক ও পশ্চিমা কর্মকর্তাদের মতে, রাশিয়া ইউক্রেনে প্রায় ২০ জন জেনারেল অফিসার  মোতায়েন করেছে। রাশিয়ায় মার্কিন যুক্তরাষ্ট্রের সাবেক রাষ্ট্রদূত মাইকেল ম্যাকফাউল, রাশিয়ান জেনারেলদের হত্যার সংখ্যাকে "একটি মর্মান্তিক সংখ্যা" বলে বর্ণনা করেছেন, অন্যদিকে জেনারেল ডেভিড পেট্রাউস, সিআইএ-এর প্রাক্তন পরিচালক এবং ইরাকে কোয়ালিশন সৈন্যদের কমান্ডার, মন্তব্য করেছেন যে এটি " খুব অস্বাভাবিক" অনেক জেনারেলকে হত্যা করা এবং ইউক্রেনের সামরিক বাহিনী "তাদের বাম এবং ডানে সরিয়ে নিচ্ছে"। ওয়াশিংটন পোস্ট জানিয়েছে যে জেনারেলরা " দ্বিতীয় বিশ্বযুদ্ধের পর থেকে এমন হারে নিহত হয়েছেন"।
সম্মুখ সারিতে রাশিয়ান অফিসারদের মৃত্যুর জন্য ইউক্রেনের বেশ কয়েকটি রাশিয়ান দুর্বলতা দায়ী করা হয়েছে, যার মধ্যে রয়েছে অসুরক্ষিত যোগাযোগ ব্যবস্থা এবং পতাকাবাহী মনোবল বাড়ানোর জন্য এবং লুটপাটের মতো শৃঙ্খলা সংক্রান্ত বিষয়গুলিকে মোকাবেলা করতে সম্মুখ সারিতে অফিসারদের চলাচল। রাশিয়ার নিরাপদ টেলিফোন প্রযুক্তি ব্যবস্থা, ইরার ব্যর্থতার জন্য অসুরক্ষিত ফোনের ব্যবহারকে দায়ী করা হয়েছে। ২০২২ সালের মার্চ মাসে, দুজন আমেরিকান সামরিক কর্মকর্তা দ্য নিউ ইয়র্ক টাইমসকে বলেছিলেন যে ইউক্রেনের রাশিয়ান জেনারেলরা প্রায়শই অনিরাপদ ফোন এবং রেডিওতে কথোপকথন করতেন এবং অন্তত একটি উদাহরণে, ইউক্রেনীয়রা একজন জেনারেল এবং তার কর্মীদের হত্যা করা হয়েছিল, একটি কল বাধা দেওয়ার  ভূ-অবস্থান থেকে।  নিউইয়র্ক টাইমস আরও জানিয়েছে যে ইউক্রেনের সেনাবাহিনীকে রাশিয়ান জেনারেলদের লক্ষ্যবস্তুতে সহায়তা করার জন্য মার্কিন গোয়েন্দারা রিয়েল-টাইম গোয়েন্দা তথ্য সরবরাহ করেছে।
খণ্ডিত প্রতিবেদন
১২ জুলাই ২০২২ জেনারেল-মেজর আর্টেম নাসবুলিন, কমান্ডার, ২২ তম আর্মি কর্পস হিসাবে তালিকাভুক্ত, ওডেসা ওব্লাস্টের প্রতিনিধি সের্হি ব্রাচুক, খেরসন ওব্লাস্টের তাভরিস্কে একটি রাশিয়ান কমান্ড পোস্টে ইউক্রেনের হামলার পরে, ০৩ অফিসার এবং ১৪০ জনেরও বেশি সহ নিহত হয়েছেন বলে জানিয়েছেন। যাইহোক, মস্কো টাইমস নাসবুলিনের অস্তিত্বকে সমর্থন করে এমন কোনো প্রমাণ খুঁজে পায়নি।
হাঙ্গেরি–ভারত সম্পর্ক
ভারত-হাঙ্গেরি সম্পর্ক হল ভারত ও হাঙ্গেরির দ্বিপাক্ষিক সম্পর্ক। ভারতীয় দূতাবাস বুদাপেস্টে এবং হাঙ্গেরির দূতাবাস নতুন দিল্লিতে অবস্থিত।
ইতিহাস
ঐতিহাসিকভাবে, ১৯৪৮ সালে কূটনীতিক সম্পর্ক স্থাপনের সময় হাঙ্গেরি ও ভারত নিবিড় ও বন্ধুত্বপূর্ণ সম্পর্ক উপভোগ করে। ১৯৫৬ সালে এই দেশে অভ্যুত্থানে ভারতের ভূমিকা ভুলে যাওয়া যায় না। এই অভ্যুত্থানের সময়ে তৎকালীন সোভিয়েত ইউনিয়নের সাথে ভারতের হস্তক্ষেপে ডাঃ অর্পাদ গনকসের প্রাণে বাঁচে। যিনি পরবর্তীকালে ১৯৯০ সাল থেকে ২০০০ সাল পর্যন্ত হাঙ্গেরির রাষ্ট্রপতি হিসাবে দায়িত্ব পালন করেন।
অর্থনৈতিক সম্পর্ক
হাঙ্গেরিয়ান রফতানি এখন পর্যন্ত উচ্চ প্রযুক্তি, শিল্প পণ্য, অটোমোবাইলস, টেলিকম ও আইটি-র মধ্যেই সীমাবদ্ধ রয়েছে। তবে মিঃ ওর্বানের সরকারও কৃষি ও খাদ্য পণ্য ও সেবার ক্ষেত্রে রফতানি বিকাশের জন্য আগ্রহী। ভারতীয় সংস্থাগুলি হাঙ্গেরিতে ২ বিলিয়ন ডলার বিনিয়োগ করেছে, তবে আরও বেশি করার সুযোগ রয়েছে। গবেষণা ও বিকাশের সহযোগিতা, মোটরগাড়ি উপাদান, স্বাস্থ্যসেবা, মেশিন টুলস, কৃষি যন্ত্রপাতি, অপ্রচলিত শক্তি ও বৈদ্যুতিক সরঞ্জাম, ইলেকট্রনিক্স, তথ্য প্রযুক্তি, ফার্মাসিউটিক্যালস উচ্চশিক্ষা, বিনোদন ইত্যাদিসহ সহযোগিতার বিভিন্ন ক্ষেত্র রয়েছে। হাঙ্গেরিতে ভারতীয় বিনিয়োগ প্রায় ২ বিলিয়ন মার্কিন ডলার এবং ভারতীয় সংস্থাগুলি দেশের ১০,০০০ জনেরও বেশি লোককে কর্মসংস্থান সরবরাহ করে।
মুন্সীগঞ্জ রেলওয়ে স্টেশন
মুন্সীগঞ্জ রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
পরিষেবা
মুন্সীগঞ্জ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বীণা আনন্দ
বীণা আনন্দ একজন ভারতীয় রাজনীতিবিদ এবং আম আদমি পার্টির প্রাক্তন সদস্য। তিনি ২০১৩ সালের নির্বাচনে প্যাটেল নগর বিধানসভা আসন থেকে দিল্লি বিধানসভায় নির্বাচিত হয়েছিলেন। তিনি রাজ কুমার আনন্দ নামে এক ভারতীয় রাজনীতিবিদকে বিয়ে করেছেন।
ধরম দেব সোলাঙ্কি
ধরম দেব সোলাঙ্কি (জন্ম: ২০ মার্চ ১৯৫০) ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ১৯৯৩, ২০০৩, ২০০৮ এবং ২০১৩ সালে পালাম আসন থেকে বিধানসভায় নির্বাচিত হয়েছিলেন।
দ্য টেন কমান্ডমেন্টস (চলচ্চিত্র ১৯২৩)
দ্য টেন কমান্ডমেন্টস ১৯২৩ সালে নির্মিত মার্কিন নির্বাক চলচ্চিত্র। সেসিল বি ডিমিল নির্মিত ও পরিচালিত এই মহাকাব্যিক চলচ্চিত্রের কাহিনী লিখেছেন জেনি ম্যাকারসন। দুই অংশে বিভক্ত ছবিটির প্রথম অংশে রয়েছে বাইবেলে বর্ণিত মূসার নেতৃত্বে মিশরীয়দের দাসত্ব হতে ইস্রায়েলীয়দের প্রস্থানের কাহিনী অপর অংশে বর্তমান সময়ের দুই ভাই ও তাদের জীবনে টেন কমান্ডমেন্ট্স (দশ আজ্ঞা)র প্রভাব ও পরিনতির কাহিনী।
স্পেশাল ইফেক্টে টেকনিকালার প্রসেস২ এর ব্যবহার আর বাইবেলে বর্ণিত লোহিত সাগর বিভক্ত করার মত দৃশ্য তৈরি করার কারণে ব্যয়বহুল ছবিটি রিলিজের সাথে সাথেই বক্স-অফিসে ব্যপক সাড়া জাগাতে সক্ষম হয়। এটি সেসিল বি ডিমিল'র বাইবেলের কাহিনির উপর নির্মিত চলচ্চিত্র ত্রয়ীর প্রথম ছবি। অন্য দুটো হচ্ছে দ্য কিং অব কিংস (১৯২৭) এবং দ্য সাইন অফ দ্য ক্রস (১৯৩২)
কাহিনী
পৌরাণিক তকমা থাকা সত্ত্বেও, মুসার কাহিনির ব্যাপ্তি মাত্র ছবির এক তৃতীয়াংশ পর্যন্ত। তারপর ছবির কাহিনী বর্তমান সময়ে দশ আজ্ঞা মেনে জীবন দর্শনের উপর চলে আসে। দু ভাই জন ও ড্যানি, তাদের জীবনের দর্শনও বিপরীত। জন মায়ের নির্দেশ মত দশ আজ্ঞা মেনে নিতান্ত দরিদ্র ছুতার হিসেবে জীবন ধারণ করে অপর দিকে ড্যানি যে সকল কিছুর বিনিময়ে হলেও উপরে উঠতে চায়। ছবিতে তার অনৈতিকতার পরিনতিতে যে সর্বনাশা পরিনাম ডেকে আনে তা দেখানো হয়েছে।
নীল নিতিন মুকেশ
নীল নিতিন মুকেশ (হিন্দি: नील नितिन मुकेश, উচ্চারণ: ) / জন্ম ১৫ ফেব্রুয়ারি ১৯৮২ -) একজন বলিউড অভিনেতা। তার প্রকৃত নাম নীল মাথুর। নীল গায়ক নিতিন মুকেশের পুত্র ও কিংবদন্তি নেপথ্য কণ্ঠশিল্পী প্রয়াত মুকেশের (মুকেশ চন্দ মাথুর) পৌত্র।
জীবন
দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে।
ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা।
কেরিয়ার
শিশুশিল্পী হিসেবে বিজয় (১৯৮৮) ও জৈসে করনি বৈসে ভরনি (১৯৮৯) ছবিতে অল্পসময়ের জন্য অবতীর্ণ হন নীল।
ফিল্মফেয়ার পুরস্কার
মনোনীত
স্টার স্ক্রিন অ্যাওয়ার্ডস
মনোনীত
স্টারডাস্ট অ্যাওয়ার্ডস
মনোনীত
আইআইএফএ অ্যাওয়ার্ডস
বিজয়ী
ব্রিজেট পেরিয়ার
ব্রিজেট পেরিয়ার (জন্ম ১৯৭৭) একজন যৌন কর্মী ও সাবেক পাচার হওয়া শিশু পতিতা। তিনি আরেক পাচার হওয়া পতিতা নাতাশা ফালের সাথে “ওয়ান হানড্রেড ওয়ান বা একশত এক” নামে যৌন ব্যবসা কেন্দ্র প্রতিষ্ঠা করেন। তিনি ১২ বছর বয়সে এক “গ্রুপ হোম" বা বাসায় দলগত পতিতাবৃত্তির সময় ধর্ষণের শিকার হন। এরপর থেকে সে "শিশু পতিতা" হয়ে যায়। সেখানে চার্লি নামের এক বয়স্ক নারী এক পেডোফিলে যৌনবৃত্তি করার জন্য তাকে পালিয়ে যেতে সাহায্য  করেছিল। তার পরামর্শে সে পেডোফিল থেকে পালিয়ে যায়। তার ট্যানার নামে এক পুত্র ছিল। সে পাঁচ বছর বয়সে ক্যান্সার রোগে আক্রান্ত হয়ে মারা যায়। এ দুঃখে ব্রিজেট পেরিয়ার যৌন ব্যবসা থেকে বেরিয়ে আসে। ২০০০ সালে তিনি কানাডার অন্টারিও  থান্ডার বে থেকে টরেন্টোতে চলে আসেন। তার অ্যাঞ্জেল নামে এক সৎ সন্তান ছিল। অ্যাঞ্জেলের আসল মা ছিলেন ব্রেন্ডা উলফ, যে রবার্ট পিকটন নামে হত্যাকারীর হত্যার শিকারদের একজন ছিলেন। ২০০৯ সালে পেরিয়ার, ব্রেন্ডা উলফ ও অন্যান্য ৫০০ জনেরও বেশি কানাডিয়ান আদিবাসী মহিলাকে সাথে করে গত ৩০ বছরে খুন বা নিখোঁজ হয়েছে তাদের স্মরণে টরেন্টোতে “নেটিভ উইমেন্স রিসোর্স সেন্টার ফর দ্য সিস্টার্স ইন দ্য স্পিরিট উইগল” নামে একটি সংস্থা প্রতিষ্ঠা করেন। ২০১০ সালে পেরিয়ার "আন্তর্জাতিক পতিতা দিবস" এর স্বীকৃতির জন্য টরেন্টো শহরের এক আদালতে মামলা করেন। তার সঙ্গে যোগ দিয়েছিলেন ত্রিশা ব্যাপ্টি, নাতাশা ফালে, ক্যাটরিনা ম্যাকলিওড এবং ক্রিস্টিন বারখাউসসহ সাবেক মানব পাচারের শিকার পতিতারা। ২০১২ সালে বেডফোর্ড বনাম কানাডা  সম্পর্কিত একটি সংবাদ সম্মেলনে ব্রিজেট পেরিয়ার গণমাধ্যমের কাছে একটি পাম্প স্টিক দেখিয়ে বলেছিল যে, প্রতিদিন তাকে তার পাম্প একটি লাঠি দিয়ে মারধর করত এবং তাকে পতিতা কাজে বাধ্য করত। পেরিয়ার পতিতালয়ের বৈধ করণের বিরোধিতা করেছিলেন। তিনি 'বেডফোর্ড বনাম কানাডা' সম্মেলনে সাংবাদিকদের সামনে প্রস্তাব করে বলেছেন, "একটি বৈধ বাউডি হাউজকে কখনই আর নিরাপদ বলবেন না। আর যদি তা করেন তাহলে আপনি এর মাধ্যমে  এখনও সিরিয়াল কিলার, ধর্ষক, বিকৃতদের আকৃষ্ট করতে যাচ্ছেন।" তার এ বক্তব্য ডা. ভিনসেন্ট জেড. ফেলিত্তি ব্রিজেট ক্যান্সার ইনসাইটস ম্যাগাজিনে (ভলিউম ২, ইস্যু নং ১) গ্রাউন্ড ব্রেকিং প্রবন্ধে এভাবে শেয়ার করেছেন যে, কীভাবে শৈশবে যৌন নির্যাতনের ভিকটিমরা প্রাপ্ত বয়স্কের সময় দীর্ঘস্থায়ী ট্রমা রোগের সাথে যুক্ত হয়, কীভাবে শিশু পাচার অর্থনৈতিকভাবে বোঝা হয় এবং নাগরিক শাসনকে খারাপ করে।
ইন্দোনেশীয় ভাষা
ইন্দোনেশীয় ভাষা বা বাহাসা ইন্দোনেসিয়া (Bahasa Indonesia) হচ্ছে ইন্দোনেশিয়ার রাষ্ট্রভাষা। ইন্দোনেশীয় ভাষাটি মালয় ভাষার একটি প্রমিত রূপ, যেটি বহু শতাব্দী ধরে ইন্দোনেশীয় দ্বীপপুঞ্জে লিংগুয়া ফ্রাংকা হিসেবে ব্যবহৃত হয়ে আসছিল। ১৯৪৫ সালে ইন্দোনেশিয়া নেদারল্যান্ড্‌সের কাছ থেকে স্বাধীনতা লাভ করলে ইন্দোনেশীয় ভাষাকে রাষ্ট্রীয় ভাষার মর্যাদা দেওয়া হয়। মালয় ও ইন্দোনেশীয় ভাষার ধ্বনি ব্যবস্থা, ব্যাকরণ ও শব্দভাণ্ডারে প্রচুর মিল আছে।
১৯৪৫ সালে ইন্দোনেশিয়া যখন স্বাধীনতা লাভ করে তখন ইন্দোনেশিয়ার মোট জনসংখ্যার মাত্র ৫% ইন্দোনেশীয় ভাষা কে মাতৃভাষা হিসাবে ব্যবহার করত অপরদিকে ইন্দোনেশিয়ার সংখ্যাগুরু (৪৫%) মানুষের মাতৃভাষা ছিল জাভাই ভাষা৷ তা-সত্ত্বেও মালয় ভাষার উপভাষা ইন্দোনেশীয় ভাষাকে রাষ্ট্র ভাষা হিসাবে গ্রহণ করা হয়৷ এর কারণ ছিল মালয় ভাষা বহু শতাব্দি ধরে লিংগুয়া ফ্রাংকা হিসাবে ব্যবহৃত হয়ে আসছিল অপরদিকে যদি সংখ্যাগুরু জাভানিজের ভাষাকে রাষ্ট্র ভাষা করা হত তবে অন্যান্য জাতিগোষ্ঠীর মানুষেরা বৈষম্যের শিকার হত এবং সংখ্যাগুরু জাভানিজরা অন্যদের থেকে বেশি সুবিধা গ্রহণ করত৷
ইন্দোনেশিয়াতে সম্ভবত প্রায় আড়াই কোটি লোক মাতৃভাষা হিসেবে ইন্দোনেশীয় ভাষায় কথা বলে। এছাড়া আরও প্রায় ১৪ কোটি লোক দ্বিতীয় ভাষা হিসেবে ইন্দোনেশীয়তে কথা বলে। এছাড়া নেদারল্যান্ড্‌স, ফিলিপিন দ্বীপপুঞ্জ, সৌদি আরব এবং মার্কিন যুক্তরাষ্ট্রেও ইন্দোনেশীয় প্রচলিত।
ইন্দোনেশিয়ার সংখ্যাগুরু মানুষের ভাষা (প্রায় ৪৫%) হল জাভাই ভাষা। বাকী ৫৫% মানুষ প্রায় ৩০০ টি ভিন্ন ভাষায় কথা বলে থাকে৷ ঠিক কতজন মাতৃভাষা হিসেবে ইন্দোনেশীয় ভাষায় কথা বলে, তা নির্ণয় করা দুরূহ। বেশির ভাগ ইন্দোনেশীয় লোক দ্বিভাষিক। তারা ঘরে নিজের দ্বীপের স্থানীয় ভাষা শেখে এবং স্কুলে গিয়ে ইন্দোনেশীয় ভাষায় শিক্ষা নেয়। বড় নগর এলাকাগুলিতে ইন্দোনেশীয় ভাষার প্রচলন বেশি। অন্যদিকে ছোট শহর ও গ্রামাঞ্চলে স্থানীয় ভাষাগুলি বেশি প্রচলিত।
ইন্দোনেশীয় ভাষা বর্তমানে লাতিন লিপিতে প্রচলিত। তবে মালয় ভাষার মতোই আগে এটি জাবি লিপিতে প্রচলিত ছিল।
ইন্দোনেশীয় ভাষা ইন্দোনেশিয়ার সরকারি প্রশাসনের ভাষা। শিক্ষার সমস্ত পর্যায়ে মাধ্যম হিসেবে এটি ব্যবহৃত হয়। দেশটির গণমাধ্যমে এই ভাষারই আধিপত্য। টিভি প্রোগ্রামগুলি প্রায় সবই ইন্দোনেশীয় এবং সমস্ত বিদেশী প্রোগ্রাম ইন্দোনেশীয় ভাষায় ডাব করে বা সাবটাইটেলসহ সম্প্রচার করা হয়। পপ সঙ্গীত, কার্টুন, কমিক্স, সাহিত্য সর্বত্রই এটি ব্যবহৃত।
বহিঃসংযোগ
Malaiische Sprache
রাম কিশান সিংহল
রাম কিশান সিংহল ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ১৯৫১ সালে হরিয়ানার কর্নালে জন্মগ্রহণ করেছিলেন এবং দিল্লির পৌর কর্পোরেশনের সদস্য ছিলেন।
শক
শক বা শকরাজ (প্রাচীন ফার্সি:Sakā; Brahmi:, Śaka; शक, शाक, Śaka, Śāka; Σάκαι, Sákai; Sacae; , old *Sək, mod. Sāi; মিশরীয়: 𓐠𓎼𓋴𓎡𓈙, sꜣgskš) ছিল একটি যাযাবর ইরানি জনগোষ্ঠী যারা ঐতিহাসিকভাবে উত্তর ও পূর্ব ইউরেশীয় সমতলভূমিতে ও তারিম সমতটের তৃণভূমিতে বসবাস করতো।
নিকট সম্পর্কিত হলেও, শকরা ছিল পন্টিক সমভূমি ও আরাল সাগর এলাকার মাসাগেটির স্কিথীয় জনগোষ্ঠী থেকে আলাদা, যদিও তারা বিস্তৃত স্কিথীয় সংস্কৃতির একটা অংশ জুড়ে ছিল। স্কিথীয়দের মত, শকরা মূলত আন্ড্রোনোভো সংস্কৃতি থেকে উৎপত্তিলাভ করেছিল। তাদের ভাষাও স্কিথীয় সংস্কৃতিতে নিজস্ব স্থান দখল করেছিল। শকদের উল্লেখযোগ্য প্রত্নতাত্ত্বিক অবশেষের অন্যতম হল আরঝান, টুন্নুগ, পাযিরিক সমাধিস্থল, the ইসসিক সমাধিস্থল, শক শেষকৃত্য মন্দির, the তাস্মোলা শৈল এবং সম্ভবত টিলিয়া টিপ।
খ্রিস্টপূর্ব দ্বিতীয় শতকে, বহু শক চীনা ইউয়েঝি সম্প্রদায়ের দ্বারা সমভূমি থেকে সোডগিয়া ও ব্যাক্ট্রিয়াতে বিতাড়িত হয়ে ভারতীয় উপমহাদেশের উত্তর-পশ্চিমাঞ্চলে চলে আসে, যেখানে তারা ইন্দো-স্কিথীয় জনগোষ্ঠী নামে পরিচিত ছিল।  অবশিষ্ট শকেরা পারথিয়ান সাম্রাজ্য অবরোধ করে ঘটনাক্রমে সিস্তানে স্থায়ী হয়ে যায়, যেখানে অন্যরা চীনের ইউনানে দিয়ান রাজ্যে অভিপ্রয়াণ করেন। তারিম সমতট ও উত্তর-পশ্চিম চীনের তাক্লামাকান মরুভূমিতে, তারা খোতান রাজ্য, ইয়ারকান্দ, কাশগার ও অন্যান্য স্থানে স্থায়ী হয়, যারা চীনের হান ও ট্যাং রাজবংশের মত বৃহৎ শক্তিগুলোর অনুগামী প্রজা ছিল।
এল আছৌরিয়া মাদ্রাসা
এল আছৌরিয়া মাদ্রাসা তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদীনার একটি মাদ্রাসা। তিউনিসিয়ায় উসমানীয় সাম্রাজ্যের সময়ে নির্মিত হয়।
১৯৯২ সালের ১৯ অক্টোবর এই মাদ্রাসাটি ঐতিহ্যবাহী স্মৃতিস্তম্ভে পরিণত হয়।
অবস্থান
মাদ্রাসাটি ৬২ নং হাওনেট আছৌর সড়কে অবস্থিত। সড়কের নাম অনুসারে মাদ্রাসাটির নামকরণ করা হয়। এই মাদ্রাসাটিতে একটি মিনার (১৫.৩ মিটার উঁচু) রয়েছে।
মাদ্রাসাটি ইবনে তাফরগিন মাদ্রাসার ভগ্নাবশেষে নির্মিত হয়েছে।
বন্য-ঝুটিওয়ালা ধনেশ
বন্য-ঝুটিওয়ালা ধনেশ (Anorrhinus galeritus) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় ব্রুনাই, ইন্দোনেশিয়া, মালয়েশিয়া, মায়ানমার, এবং থাইল্যান্ড প্রভৃতি দেশে। এদের প্রধান বসবাসের জায়গা হল ক্রান্তীয় এবং উপক্রান্তীয় নিম্নভূমি।
দি ইন্টারন্যাশনাল ইউনিভার্সিটি অব স্কলার্স
ইতিহাস
দি ইন্টারন্যাশনাল ইউনিভার্সিটি অফ স্কলার্স ২০১৫ সালে বাড্ডায় পাঁচটি বিভাগ নিয়ে প্রতিষ্ঠিত হয়। সরকার ২০১৬ সালের ১১ই জানুয়ারী এ বিশ্ববিদ্যালয়টিকে অনুমতি প্রদান করে; আবেদনটি পূরণ করেন জামিল হাবিব। নিউ এজ পত্রিকার রিপোর্ট অনুযায়ী ২০২২-এর ৪ আগস্ট বিশ্ববিদ্যালয়ে শুধুমাত্র একজন পূর্ণ অধ্যাপক ছিলেন।
ক্যাম্পাস
ইউনিভার্সিটি অফ স্কলার্সের বর্তমান ক্যাম্পাস বনানীর কামাল আতার্তুক সরনীতে ব্লু ওসান টাওয়ারে অবস্থিত। কিন্ত এর স্থায়ী ক্যাম্পাস ১০০ ফিট, ভাটারা, বাড্ডা ও পূর্বাচলে নির্মানাধীন অবস্থায় আছে।
উপাচার্যগণ
নিম্নোক্ত ব্যক্তিবর্গ দি ইন্টারন্যাশনাল ইউনিভার্সিটি অব স্কলার্সের উপাচার্য হিসেবে দায়িত্ব পালন করেন:
অনুষদ ও বিষয়সমূহ
দি ইন্টারন্যাশনাল ইউনিভার্সিটি অব স্কলার্সে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
কালীঘাট–ফলতা রেল
thumb|কালীঘাট–ফলতা রেল
২৬.৯৫ মাইল দীর্ঘ কেএফআর লাইনের উদ্বোধন হয় ১৯১৭ সালের ২৮ মে। প্রথমদিকে বেহালার ঘোলশাপুর থেকে ফলতা পর্যন্ত এই লাইন প্রসারিত ছিল। পরে মাঝেরহাট পর্যন্ত এর ০.৯২ মাইলের সম্প্রসারিত অংশের উদ্বোধন হয় ১৯২০ সালের ৭ মে। এই রেলপথের লাইনে ব্যবহৃত হয়েছিল একটি ২'৬" গেজ রেলওয়ে ট্র্যাক।
ভারতে কেএফআর লাইনেই সর্বপ্রথম ব্যবহৃত হয়েছিল তিনটি নবতম ২-৬-২ সাইড ট্যাঙ্ক একে১৬ লোকোমোটিভের একটি। ইংল্যান্ডের স্ট্যাফোর্ডের দ্য ক্যাসল ইঞ্জিন ওয়ার্কস ১৯১৬ সালের নভেম্বরে এই লোকোমোটিভ নির্মাণ করেছিলেন। ১৯১৭ সালের ফেব্রুয়ারি মাসে সেগুলি কেএফআর-এর পরিষেবায় নিযুক্ত হয়। ‘একে’ (AK) বলতে বোঝাত ‘আহমেদপুর-কাটোয়া’। এই ইঞ্জিনগুলি ‘ডেল্টা ক্লাস’ ইঞ্জিন নামেও পরিচিত ছিল। কারণ সবার আগে ইজিপ্সিয়ান ডেল্টা রেলওয়ে এদের অর্ডার দেয়। যদিও ভারতেই এগুলি অধিক সাফল্য লাভ করেছিল। এই সাফল্যের কারণে পরবর্তী বছরগুলিতে এইরকম আরও অনেক লোকোমোটিভ অর্ডার দেওয়া হয়। শেষ অর্ডারটি দেওয়া হয়েছিল ১৯৫৩ সালে। ১৯১৬ সালে ব্যাগনাল লোকোমোটিভের তৈরি করা এমন একটি ইঞ্জিন আজও যুক্তরাজ্যের ফিলিস রাম্পটন ট্রাস্ট-এ সংরক্ষিত আছে।.
স্বাধীনতার কয়েক বছর পর এই রেলওয়ের ব্রিটিশ মালিক ম্যাকলেওড ভারত থেকে ব্যবসা গুটিয়ে নিলে ১৯৫৭ সালে কালীঘাট ফলতা লাইনটি বন্ধ হয়ে যায়। নবনির্বাচিত ভারত ও পশ্চিমবঙ্গ সরকার এই রেলওয়ের কলকাতা শহরমধ্যস্থ জমি পুনরুদ্ধার করে নেন। যে পথে শহরে এই রেলওয়ের ট্র্যাক প্রসারিত ছিল আজ সেখানে একটি রাস্তা নির্মিত হয়েছে। এই রাস্তাটিই বেহালার জেমস লঙ সরণি।
মমিনপুর রেলওয়ে স্টেশন
মোমিনপুর রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
পরিষেবা
মমিনপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
কাঁসারু
যে সম্প্রদায় কাঁসার তৈরী তৈজসপত্র বা গৃহস্থালীর কাজে ব্যবহৃত দ্রব্যসামগ্রী তৈরী করে তারা কাঁসারু বলে পরিচিত। এই সম্প্রদায়ের লোকজনকে ঠাটারি নামেও ডাকা হয়। কাঁসারুদের তৈরী প্রধান দ্রব্যসামগ্রীগুলো হল, কাঁসা বা পিতলের হাড়ি, কলসি, বাটি, চামচ, ফুলদানি, আতরদানি, চিলমচি, আগরদানি, ঘটি ইত্যাদি। প্রাচীনকালে কাঁসা পিতলের দ্রবসামগ্রীতে বিভিন্ন কারুকার্য ও নঁকশায় লোকজ কাহিনী অঙ্কনরীতি দেখা যেত। অতীতে বাংলাদেশের ধামরাই, জামালপুর, নবাবগঞ্জ, ময়মনসিংহ এই সমস্ত দ্রব্য তৈরিতে প্রসিদ্ধ ছিল। বিয়ে এবং অন্যান্য সামাজিক অনুষ্ঠানে কাঁসার তৈরী জিনিস উপহার দেবার প্রচলন ছিল। ইরান, পাকিস্তান সহ বহু দেশে কাঁসার তৈরী জিনিসের কদর আছে।
ইতিহাস
বাংলার চন্দ্র বংশীয় রাজবংশের শাসনামল থেকে পদ্মা-কীর্তিনাশার তীর ঘেঁষে গড়ে উঠেছিল কাঁসা-পিতল শিল্প। বাংলাদেশের শরীয়তপুর জেলার পালং, বাঘিয়া, বিলাসখান, কাঁসাভোগ, মধ্যপাড়া, আংগারিয়া ও কোটাপাড়া এলাকায় কাঁসারু বা কংসবণিকদের বসবাস ছিল। আর এ সকল এলাকার ক্ষুদ্র ক্ষুদ্র কাঁসা-পিতল তৈরীর কারখানার অস্তিত্ব ছিল। ভারত, নেপাল, বার্মা (বর্তমানে মায়নমার) প্রভৃতি দেশ থেকে বিদেশী বনিকারও এসব দ্রব্য সামগ্রী কিনতে আসত। ধারণা করা হয় কাঁসারুরা হিন্দু ধর্মালম্বি স্বর্ণকার সম্প্রদায় থেকে এসেছে। কেউ কেউ তাদের কামারদের উপসম্প্রদায় হিসাবেও মনে করেন। কাঁসারুদের মধ্যে বাল্যবিবাহ প্রচলিত। জাতপাতের বিচারে কাঁসারুদের অবস্থান অনেক হিন্দু সম্প্রদায়ের চাইতে উঁচুতে। হস্তশিল্পে নিয়োজিত অন্যান্য হিন্দু সম্প্রদায়ের মতো তারা বিশ্ব কর্মার পূজা করে থাকেন।
বাংলাদেশের বিভিন্ন অঞ্চলে কাঁসার দ্রব্যাদির প্রচলন এখনও আছে। ধামরাইয়ের ভাকুর্তা গ্রামের ছোট ছোট কারখানায় কাঁসা ও পিতলের গহনা তৈরী হয়। ক্রমবর্ধমান প্লাস্টিকজাত দ্রব্যের বহুল প্রচলন ও কম মূল্যের কারণে কাঁসার তৈরী দ্রব্যাদির ব্যবসা কঠিন হয়ে পরছে।
বৃহত্তর খোরাসান
thumb|300px|খোরাসান, [[ট্রানস-অক্সানিয়া ও খরেইজম]] খোরাসান (ফার্সি: خراسان, অনেকসময় খুরাসান হিসেবেও পরিচিত) হল মধ্য এশিয়ার একটি ঐতিহাসিক অঞ্চল। প্রাচীন গ্রিক ভৌগোলিক এরাতোস্থেনেস (২৭৬ খ্রি.পূ. - ১৯৫/১৯৪ খ্রি.পূ.)তার ভূগোলে পরবর্তীকালে খোরাসান বলে পরিচিত এই সমগ্র ভূখণ্ডটিকে 'এরিয়ানা' বলে অভিহিত করেন। মধ্যযুগে বর্তমান ইরানের উত্তরপূর্ব অঞ্চল, প্রায় সমগ্র আফগানিস্তান, দক্ষিণ তুর্কমেনিস্তান, তাজিকিস্তান ও উজবেকিস্তানের এক বিস্তীর্ণ অঞ্চল এই খোরাসানের অন্তর্ভুক্ত বলে পরিগণিত হত। এই অঞ্চলের উত্তরসীমায় ছিল আমু দরিয়া নদী, পশ্চিমে কাস্পিয়ান সাগর, দক্ষিণে মধ্য  ইরানের মরু অঞ্চল ও পূর্বে মধ্য আফগানিস্তানের পার্বত্য উচ্চভূমি। মধ্যযুগের কোনও কোনও আরব ঐতিহাসিকের মতে এই অঞ্চলের সীমানা পূর্বদিকে এমনকী ভারতের পশ্চিম সীমানা পর্যন্ত বিস্তৃত ছিল। এই অঞ্চলের ইতিহাস অত্যন্ত প্রাচীন। খ্রিষ্টপূর্ব ৬ষ্ঠ ও ৫ম শতাব্দীতে এই অঞ্চল হাখমানেশি সাম্রাজ্যের অন্তর্ভুক্ত ছিল। পরবর্তীকালে ৩৩০ খ্রিষ্টপূর্বাব্দ নাগাদ আলেকজান্ডারের অভিযানের সময় তা গ্রিক সাম্রাজ্যের অধীনস্থ হয়ে পড়ে। এই সময় থেকে এই অঞ্চল পার্থিয়া নামে পরিচিত হয়। খ্রিষ্টপূর্ব ১ম শতাব্দী পর্যন্ত এখানে পার্থিয় সাম্রাজ্য প্রতিষ্ঠিত ছিল। ১০ম শতাব্দীতে এই অঞ্চল সেলজুক সাম্রাজ্যের অন্তর্ভুক্ত ছিল। পরবর্তীকালে এই অঞ্চলে ইসলামি সভ্যতার বিকাশলাভের সাথে সাথে খোরাসান নামটি জনপ্রিয় হয়ে ওঠে। বর্তমানে খোরাসান ইরানের উত্তরপূর্বের একটি প্রদেশ মাত্র হলেও, সপ্তম শতাব্দী থেকে শুরু করে প্রায় সমগ্র মধ্যযুগ জুড়ে এর বিস্তৃতি ছিল বহুগুণ বেশি। আজকের ইরানের খোরাসান প্রদেশটি এই ঐতিহাসিক অঞ্চলের পশ্চিম অংশের একটি অঞ্চল মাত্র।
নামের উৎপত্তি
খোরাসান নামটির উৎপত্তি পুরনো পারসিক শব্দ খোর (সূর্য) ও আসান (মধ্য পারসিক ভাষায় ক্রিয়াপদ হিসেবে এর অর্থ 'আসা', আবার  নামপদ ও বিশেষণ হিসেবে অর্থ 'আলো' বা 'আলোকিত' ) শব্দ থেকে। অর্থাৎ, শব্দটির আক্ষরিক অর্থ দাঁড়ায় সূর্যের উদয়ভূমি বা সূর্যালোক। এই অর্থেই শব্দটি পূর্ব দিকের দেশ বোঝাতে প্রযুক্ত হতে থাকে এবং এই অঞ্চলে ইসলামের বিস্তারের সময়কালে পারস্য বা আজকের ইরানের পশ্চিমাঞ্চলের পূর্ব দিকে অবস্থিত সমগ্র অঞ্চলকে বোঝাতেই এই শব্দটি ব্যবহৃত হতে শুরু হয়। প্রসঙ্গত উল্লেখযোগ্য, পূর্বে আলেকজান্ডারের অভিযানের পরবর্তী সময়ে এই অঞ্চলে প্রতিষ্ঠিত ব্যাকট্রিয় সাম্রাজ্যের নামের উৎপত্তি হিসেবে ধরা হয় যে পারসিক শব্দ বখতার (Bāchtar ‏باختر‎), তারও অর্থ একই, পূর্ব দিকের দেশ।
ভূগোল
৩য় শতকে সাসানিদদের হাত ধরে খোরাসান প্রথম একটি গুরুত্বপূর্ণ রাজনৈতিক অঞ্চল হিসেবে উঠে আসে। সেই সময় ত্থেকে শুরু করে পরবর্তী ১৬০০ বছরের ইতিহাসে দেখা গেছে এই অঞ্চলের রাজনৈতিক সীমার বারে বারে রদবদল ঘটেছে। সাসানিদ সাম্রাজ্যভুক্ত একটি প্রদেশ হিসেবে এর অন্তর্ভুক্ত ছিল নিশাপুর, হিরাট, মার্ভ, বাল্‌খ, বুখারা, তালোকান, সুসিয়া, ফরিয়াব, সারাখস, গুরগান, প্রভৃতি শহর। এই অঞ্চলে ইসলামের বিস্তারের পরবর্তী সময়ে খলিফাদের শাসনকালে খোরাসানের বিস্তৃতি সর্বোচ্চ স্তরে পৌঁছয়। খলিফাদের সাম্রাজ্যর তিনটি প্রধান ভাগের মধ্যে একটি ছিল খোরাসান। বাকি দু'টি ভাগ ছিল ইরাক-ই-আরব বা আরবি ইরাক ও ইরাক-ই-আজম বা পারসিক ইরাক। উমাইয়া খিলাফত (৬৬১-৭৫০ খ্রিষ্টাব্দ) ও আব্বাসীয় খিলাফত'এর (৭৫০-১২৫৮ খ্রিষ্টাব্দ) শাসনকালে খোরাসানকে এই অঞ্চলের চারটি বড় শহর, নিশাপুর, মার্ভ, হিরাট ও বালখকে কেন্দ্র করে চারটি বড় প্রশাসনিক অঞ্চলে ভাগ করা হয়। মধ্যযুগের পারস্যে খোরাসান বলতে দস্ত-ই-কবীর বা মধ্য ইরানের মরুপ্রায় ভূমির পূর্বে অবস্থিত সে দেশের সমস্ত অঞ্চলকেই বোঝানো হত। স্বাভাবিকভাবেই দেশের আয়তন বাড়াকমার সাথে সাথে এই অঞ্চলের ব্যাপ্তিরও বারে বারে পরিবর্তন ঘটে। তবে বর্তমান আফগানিস্তানের এক বিরাট অংশই যে খোরাসানের অন্তর্ভুক্ত ছিল, তা বোঝা যায়, যখন আমরা দেখি, খোরাসানের ইতিহাসপ্রসিদ্ধ চারটি প্রশাসনিক অঞ্চলের প্রধান নগর হিরাট, মার্ভ, বালখ ও নিশাপুরের মধ্যে চারটিই বর্তমানে আফগানিস্তানে অবস্থিত। বাবরনামাতেও আমরা এই অঞ্চলের উল্লেখ পাইঃ "ভারতের মানুষ তাদের দেশের বাইরে সব দেশকেই সাধারণভাবে খোরাসান নামে অভিহিত করে থাকে, ঠিক যেমন আরবরা তাদের দেশের বাইরে আর সব দেশকে আজম বলে। খোরাসান থেকে ভারতে যাওয়ার প্রধান পথ দুটো - একটা কাবুলের মধ্য দিয়ে ও অন্যটি কান্দাহারের মধ্য দিয়ে। সাধারণভাবে ফরগানা, তুর্কিস্তান, সমরখন্দ, বালখ, বুখারা, হিসার, বদখশান, প্রভৃতি অঞ্চল থেকে ভারতে যাওয়ার জন্য কাবুলের পথটি বেশি ব্যবহার করা হলেও খোরাসানের বিভিন্ন অঞ্চলের ব্যবসায়ীরা ভারতে যেতে কান্দাহারের পথটিই বেশি ব্যবহার করে থাকে।"
ইতিহাস
খোরাসানের ইতিহাস অত্যন্ত প্রাচীন। প্রত্নতাত্ত্বিক ও অন্যান্য বিভিন্ন ধরনের ঐতিহাসিক উপাদান থেকে যা জানা যায়, এই অঞ্চলে সভ্যতার ইতিহাস আড়াই হাজার বছরেরও বেশি পুরনো। সংক্ষেপে এই ইতিহাস নিচে আলোচনা করা হল।
ইসলামপূর্ব প্রাচীন ইতিহাস
৩৩০ খ্রিষ্টপূর্বাব্দে আলেকজান্ডারের অভিযানের পূর্বে এই অঞ্চল হাখমানেশি সাম্রাজ্যের অন্তর্ভুক্ত ছিল। পারস্যের হাখমানেশি সম্রাট দ্বিতীয় কুরুশ, যিনি সাইরাস দ্য গ্রেট নামেও ইতিহাসে পরিচিত, খ্রিস্টপূর্ব ৬ শতকে এই অঞ্চলটি মিডিয়দের হাত থেকে দখল করে নিজ সাম্রাজ্যভুক্ত করেন। যেহেতু মিডিয়রা তেমন কোনও লিখিত প্রমাণ রেখে যায়নি, বা সমসাময়িক যুগের কিছু প্রত্নতাত্ত্বিক প্রমাণ ব্যতীত তেমন কোনও নিশ্চিত প্রমাণ এই অঞ্চলে পাওয়া যায়নি, তাই এই সময়ের খোরাসানের ইতিহাস সম্পর্কে নিশ্চিত করে কিছু বলা মুশকিল। শুধু এটুকু জানা যায়, ৫৫০ খ্রিস্টপূর্বাব্দে দ্বিতীয় কুরুশের হাতে তাদের পতন ঘটলে হাখমানেশি সাম্রাজ্যের পত্তন ঘটে। এরপর থেকে প্রায় আড়াইশ' বছর এই অঞ্চল প্রাচীন বিশ্বের এই অন্যতম বৃহৎ সাম্রাজ্যেরই অন্তর্ভুক্ত ছিল। ৩৩০ খ্রিস্টপূর্বাব্দে আলেকজান্ডারের আক্রমণের মুখে সমগ্র হাখমানেশি সাম্রাজ্যই ভেঙে পড়লে এই অঞ্চলও তাদের কেন্দ্রীয় শাসন থেকে মুক্তি পেয়ে একটি ম্যাসিদোনীয় উপনিবেশে পরিণত হয়।
ব্যাকট্রিয় গ্রিক, পার্থিয় ও কুষাণ সাম্রাজ্য
আলেকজান্ডারের মৃত্যুর পর সল্প সময়ের জন্য (৩২৭ খ্রিঃ পূঃ - ৩০৫ খ্রিঃ পূঃ)এই অঞ্চল সামগ্রিকভাবে তার সেনাপতি সেলুকাস প্রতিষ্ঠিত ব্যাকট্রিয় গ্রিক সাম্রাজ্যের অন্তর্ভুক্ত থাকে। এরপর মগধের মৌর্য সম্রাট প্রথম চন্দ্রগুপ্তের সাথে সেলুকাসের কন্যার বিবাহের যৌতুক হিসেবে হিন্দুকুশ পর্বতের দক্ষিণ অংশ মৌর্য সাম্রাজ্যের অধীনে চলে আসে। গ্রিক ভৌগোলিক ও ঐতিহাসিক স্ত্রাবোর (৬৪ খ্রিঃ পূঃ - ২৪ খ্রিষ্টাব্দ) ভাষায় - আলেকজাণ্ডার এই অঞ্চল আর্যদের কাছ থেকে কেড়ে নিয়ে সেখানে নিজস্ব উপনিবেশ গড়ে তোলেন, কিন্তু সেলুকাস নিকাটর তা ৫০০ হাতির বিনিময়ে বিবাহের যৌতুক হিসেবে স্যান্ড্রোকোটাসকে (চন্দ্রগুপ্তকে) দান করে দেন।
এই অঞ্চলের বাকি অংশ এরপরও সেলুকাসের ব্যাকট্রিয় গ্রিক শাসনেরই অধীনে ছিল। কিন্তু উত্তরাধিকার সংক্রান্ত এক বিবাদের সুযোগে এই অঞ্চলের ব্যাকট্রিয় গ্রিক প্রশাসক (সত্রপ) অ্যান্ড্রাগোরাস.২৪৭ খ্রিস্টপূর্বাব্দে এই অঞ্চলের স্বাধীনতা ঘোষণা করলে তার দুর্বলতার সুযোগ নিয়ে উত্তরপূর্ব ইরানের পার্নি উপজাতীয় নেতা আরশখস এই অঞ্চলের উপর কর্তৃত্ব কায়েম করেন। ক্যাস্পিয়ান সাগরের দক্ষিণপূর্ব কোণে অবস্থিত দাহেস্তান থেকে এই উপজাতি আরশখস'এর নেতৃত্বে প্রথম পার্থিয়ায় এসে তারপর সেখান থেকেই তাদের রাজ্য বিস্তার করেছিল বলে এদের প্রতিষ্ঠিত সাম্রাজ্যকে ইতিহাসে পার্থিয় সাম্রাজ্য বলে অভিহিত করা হয়। বেশ ক'বছর এই অঞ্চলের অধিকার নিয়ে তাদের সাথে ব্যাকট্রিয় গ্রিকদের টানাপোড়েন চলার পর ২৩৮ খ্রিস্টপূর্বাব্দে অ্যান্ড্রাগোরাসের মৃত্যু হলে এই অঞ্চলে পার্থিয় সাম্রাজ্য প্রতিষ্ঠিত হয়। অবশ্য ২০৯ খ্রিঃ পূঃ - ২০৬ খ্রিঃ পূঃ শেষ শক্তিশালী ব্যাকট্রিয় গ্রিক সম্রাট তৃতীয় অ্যান্টিওখাসের কাছে তাদের নতি স্বীকার করতে হয়, কিন্তু এরপর ব্যাকট্রিয় গ্রিক সাম্রাজ্য ভেঙে পড়লে পার্থিয়রাই এই অঞ্চলে সর্বেসর্বা হয়ে ওঠে। খ্রিস্টপূর্ব প্রথম শতাব্দী নাগাদ বিভিন্ন অভ্যন্তরীণ বিদ্রোহে এবং উত্তরের স্তেপ থেকে আগত শক, কুষাণ, প্রভৃতি জাতির আক্রমণে পার্থিয় সাম্রাজ্য প্রবল অস্থিরতার সৃষ্টি হয়। শেষপর্যন্ত খ্রিস্টিয় প্রথম শতাব্দীতে এই অঞ্চলের দক্ষিণপূর্ব অংশ পার্থিয়দের হস্তচ্যূত হয়ে কুষাণ সাম্রাজ্যের অধীন হয়ে পড়ে। কুষানরা বর্তমান আফগানিস্তানের বাগরামে তাদের রাজধানী স্থাপন করেন। বিখ্যাত বামিয়ানের বুদ্ধমূর্তি তাদেরই কীর্তি বলে মনে করা হয়। অপরদিকে ২০৮ খ্রিষ্টাব্দে দক্ষিণ পারস্যের ফর্সের শাহানশাহ বা 'রাজাদের রাজা' হিসেবে নিজেকে ঘোষণা করেন আর্দাশির নামক এক ব্যক্তি। এঁর বাবা বাবক বা পাপক ছিলেন পার্থিয়দের অধীনে ঐ অঞ্চলেরই এক প্রশাসক। কিন্তু ২২৪ খ্রিষ্টাব্দে আরদাশির পার্থিয়দের বিরুদ্ধে বিদ্রোহ করলে তার হাতেই পার্থিয় সাম্রাজ্যের পতন ঘটে ও পরবর্তী ৪০০ বছরেরও বেশি সময় ধরে মধ্যপ্রাচ্যের সবচেয়ে বড় শক্তি হিসেবে সাসানিদদের (২২৪ খ্রিঃ - ৬৫১ খ্রিঃ) উত্থান ঘটে। পার্থিয়দের উত্তরাধিকার হিসেবে খোরাসানের মূল অধিকারও এই সময় এদের হাতেই এসে পড়ে।